Diari Oficial de la Generalitat Valenciana


Sumari del DOGV 3613, del 27-10-1999 (1999/9108)

Informació pública de l'expedient de suspensió de l'atorgament de llicències de parcel·lació de terrenys, edificació i demolició per a àrees o usos a determinades zones del terme municipal.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3613

Data del DOGV
:   27-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9108


Organisme emissor
:   Ajuntament d'Aldaia

Tipus de document
:   Anunci

Informació pública de l'expedient de suspensió de l'atorgament de llicències de parcel·lació de terrenys, edificació i demolició per a àrees o usos a determinades zones del terme municipal. [1999/X9108]
  
Vist l'expedient esmentat i atès que raons d'oportunitat, conveniència i urgència aconsellen modificar la regulació dels usos d'establiment de granges, tractament de fem i purines, així com l'extracció d'arena i àrids a determinades zones del terme municipal, i vistos els informes tècnic i jurídic, i de conformitat amb aquests, aquesta Alcaldia resol:
  
Primer
  
De conformitat amb els articles 57 de la LRAU i 152 del Reglament de Planejament de la Comunitat Valenciana, se suspèn l'atorgament de llicències de parcel·lació de terrenys, edificació i demolició per a àrees o usos destinats a granges agropecuàries, activitats dedicades a emmagatzemar i tractar fem i purines d'origen animal i extracció d'àrids, especialment arenes i graves en les zones de sòl urbanitzable denominades pel PGOU com Zona de Sòl No Urbanitzable «Sòl Rústic Ordinari» i la zona de «Sòl No Urbanitzable ?Protecció Agrícola Nivell 3 (PA-3)». En conjunt aquestes zones ocupen la part del terme municipal situada a l'oest del canal Xúquer-Túria.
  
Segon
  
La suspensió cautelar de l'atorgament de llicències per als usos esmentats i la construcció d'obres, parcel·lacions i demolicions relacionades amb els usos esmentats, s'han d'entendre per a facilitar l'estudi i/o reforma i millor regulació d'aquests.
  
Tercer
  
Determinar que aquesta suspensió s'extingirà en el termini d'un any. Si s'hagués produït dins d'aqueix termini la convocatòria d'informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi de planejament o la seua reforma. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la durada màxima d'un any.
  
En qualsevol cas, la suspensió s'extingeix amb l'aprovació definitiva del planejament.
  
Quart
  
Que es publique aquest acord de suspensió en el DOGV amb indicació dels recursos que s'hi escauen.
  
Quint
  
Que es done compte d'aquesta resolució al Plenari de l'Ajuntament en la pròxima sessió que realitze, per a la seua ratificació, si pertoca.
  
Aquest acte esgota la via administrativa i contra ell es podrà interposar recurs de reposició davant del mateix òrgan que el va adoptar, en el termini d'un mes comptador des de l'endemà de la seua publicació. També es pot impugnar directament davant de la corresponent Sala Contenciosa Administrativa del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptadors des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14 de juliol de 1998), sense perjudici que puga exercir qualsevol altra acció que estime procedent.